**ПРОТОКОЛ № 002**

**Днес, 07.09.2015 г.** се проведе заседание на ОИК- гр. Долни чифлик, обл. Варна. На заседанието присъстваха членовете на ОИК:

Пламен Събев Събев – председател на ОИК

Елена Крумова Енева - зам. председател на ОИК

Вълко Дончев Вълков – секретар

И членовете: Марин Енев Караиванов, Мирка Василева Йорданова, Атанаска Иванова Георгиева, Славчо Янев Славов, Владимир Минев Минев, Петранка Калчева Василева .

Заседанието бе открито в 09.00 часа и се председателства от г-н Пламен Събев -председател на кжомисията.

Предс.: Добър ден колеги. Налице е необходимият кворум, поради което считам, че можем да проведем редовно заседание на комисията. Предлагам следния дневен ред:

Точка 1. Поради допусната техническа грешка в Решение 1/05.09.2015г. и непълнота на решението, то да вземем едно допълнително решение с оглед Решение №1910/04.09.2015 г. на ЦИК за реда за свикването за заседанията, начина на приемане на решенията и обявяването им от ОИК в изборите за общински съветници и кметове и национален референдум;

Точка 2. Поради допусната техническа грешка в Решение 2/05.09.2015 г. и непълнота на решението, то да вземем едно допълнително решение и да допълним Решение №001/05.09.2015 г. на ОИК по постъпилата и разглдана жалба от ПП ГЕРБ, поради това, че в решението ни не е указано, че то подлежи на обжалване в тридневен срок от деня на обявяването на същото.

Точка 3. Уведомявам колегите, че на 05.09.2015 г. след приключване на заседанието, във времето на изготвяне на протокола и обявяване на взетите решения на заседанието, в залата на ОИК се яви представителят на ПП „Атака“ г-н Евгени Николов Христофоров, който депозира жалба против заповедта на кмета №РД1256/02.09.2015 год. Приложени са два броя пълномощни и удостоверение СГС.

Предоставям ви за запознаване с съдържанието на жалбата. Подава я на членовете да я прочетат и прегледат. Предлагам да разгледаме жалбата, да я подложим на обсъждане и да приемем решение по нея.

Има ли други предложения за допълване на дневния ред?

Няма други предложения.

Моля да бъде гласуван така предложения дневен ред.

Гласували **9** членове на ОИК : **за - 9** (Пламен Събев Събев,Елена Крумова Енева, Вълко Дончев Вълков, Марин Енев Караиванов, Мирка Василева Йорданова, Атанаска Иванова Георгиева, Славчо Янев Славов, Владимир Минев Минев, Петранка Калчева Василева); **против - няма** .

 Дневният ред се приема.

 **По първа точка от дневния ред:**

Зам. Председателя Е. Енева: Колеги, това решение №1 трябва да бъде взето непосредствено след конституирането ни като комисия, като в него трябва да се съдържат правилата за нашето свикване, вземане на решение по отношение на мнозинството, редовността на заседанията, и изобщо по решението на ЦИК като се съобрази с нивото ни на ОИК. Предлагам да приемем следното решение:

I. Ред за свикване на заседанията и начин на приемане на решенията на ОИК

1. Заседанията на общинската избирателна комисия (ОИК) се свикват от нейния председател или по искане на една трета от членовете й. При отсъствие на председателя заседанията на ОИК се свикват от заместник-председателя.

2. Членовете на ОИК се уведомяват за датата и часа на насрочените заседания по телефон и чрез съобщение, което се публикува на интернет страницата на комисията и се поставя на общодостъпно място, определено по раздел ІІ.

3. Проектът за дневен ред се публикува на интернет страницата на комисията преди заседанието.

4. Заседанията на ОИК са законни, когато на тях присъстват повече от половината от членовете й. Заседанията се ръководят от председателя на комисията, а в негово отсъствие – от заместник-председателя.

5. Гласуването е явно и поименно. Гласува се „за" или „против". Не се допуска гласуване „въздържал се".

6. Членовете на ОИК, когато не са съгласни с посоченото в протокола, могат да го подписват с „особено мнение", като писмено посочат в какво се изразява то.

Членовете на ОИК, когато не са съгласни с прието решение, могат да изразят „особено мнение", като писмено посочат в какво се изразява то.

7. За заседанията на ОИК се съставя протокол, който се подписва от председателя и секретаря и се публикува на интернет страницата на комисията.

8. Общинската избирателна комисия приема решенията си с мнозинство две трети от присъстващите членове.

Когато ОИК при приемане на решенията си не е постигнала необходимото мнозинство от две трети от присъстващите членове, е налице решение за отхвърляне по смисъла на чл. 85, ал. 4, изречение второ от ИК. В този случай в мотивите на решенията се изписват кратко описание на предложението за решение и изложените съображения в обратна насока, присъствалите членове и поименно начинът на гласуването им. В диспозитива се посочва, че е налице решение за отхвърляне по смисъла на чл. 85, ал. 4, изр. второ от ИК.

Решението на ОИК подлежи на оспорване пред ЦИК по реда на чл. 88 от ИК.

9. Решенията, удостоверенията и текущата кореспонденция на ОИК се подписват от председателя и секретаря.

10. Когато председателят, съответно секретарят, отсъстват, решенията, протоколите, удостоверенията и текущата кореспонденция се подписват от секретаря, съответно от председателя, и от заместник-председателя.

11. Когато едновременно отсъстват и председателят, и секретарят, решенията, протоколите, удостоверенията и текущата кореспонденция се подписват от заместник-председателят и от определен с решение на комисията член, предложени от различни партии и коалиции.

12. Решенията, протоколите, удостоверенията и текущата кореспонденция на ОИК се подпечатват с печата им.

13. На заседанията на комисията може да присъстват застъпници, представители на партии, коалиции/местни коалиции или представляващите инициативни комитети, които са регистрирали кандидати, наблюдатели и представители на средствата за масово осведомяване. Изказаните становища, мнения и възражения се записват в протокола.

II. Обявяване на решения

14. Общинската избирателна комисия обявява решенията си незабавно след приемането им чрез поставяне на общодостъпно място в сградата, в която се помещава, и чрез публикуване на интернет страницата си. Сградата и мястото за обявяване на решенията се определя с решение на ОИК незабавно след назначаването й и се оформя по начин, показващ предназначението му. На екземплярите от решенията, които се обявяват, се отбелязват датата и часът на поставянето им на общодостъпното място и се подписват от двама членове на комисията, излъчени от различни партии и коалиции. Екземплярите от обявените решения се свалят не по-рано от три дни от поставянето им на общодостъпното място и се съхраняват в архива на комисията. Върху екземпляра се отбелязват датата и часът на свалянето и той се подписва от двама членове на комисията от различни партии и коалиции.

Предлагам допълващото решение да бъде с №001А от днес.

Ако някой има други предложения, моля изложете ги.

Няма други изказвания.

Предс. Пл. Събев: Колеги, който е съгласен с така направеното предложение за допълване на нашето Решение №1 от 05.09.т.г. моля да гласува.

Гласували **9** членове на ОИК : **за - 9** (Пламен Събев Събев,Елена Крумова Енева, Вълко Дончев Вълков, Марин Енев Караиванов, Мирка Василева Йорданова, Атанаска Иванова Георгиева, Славчо Янев Славов, Владимир Минев Минев, Петранка Калчева Василева); **против - няма .**

Колеги продължаваме със следващата т.2 от дневния ред.

Предс. Пл. Събев: Колеги, при постановяване на решението ни, което е по чл.8, ал.4 ИК, а по принцип и за останалите ни решения, с които по един или друг начин се засягат права и интереси на заинтересовани лица, то задължителено в постановеният от нас акт следва да се съдържа указание пред кой орган и в какъв крок може да се обжалва решението ни. В обявеното ни решение, не сме указали това, поради което то се явява непълно. Заинтересованите лица не сме ги уведомили за правото им на обжалване и срока и пред кой орган, а именно в тридневен срок от обявавене на решението, пред ЦИК по реда на чл.88 ИК. Считам че следва да се произнесем и да гласуваме решение за допълване.

Е. Енева: Считам, че следва да приемем допълващо решение.

М. Йорданова: Присъденявам се към колегите.

С. Славов: Също се присъеднивям.

Вл. Минев: Да се приеме.

Ако има други изказвания, а ако няма моля да гласуваме.

Няма други изказвания.

Предс. Пл. Събев: Колеги, който е съгласен с така направеното предложение за приемане на Решение № 002А за допълване на нашето Решение №2 от 05.09.т.г. моля да гласува.

Гласували **9** членове на ОИК : **за - 9** (Пламен Събев Събев,Елена Крумова Енева, Вълко Дончев Вълков, Марин Енев Караиванов, Мирка Василева Йорданова, Атанаска Иванова Георгиева, Славчо Янев Славов, Владимир Минев Минев, Петранка Калчева Василева); **против - няма** .

Колеги продължаваме със следващата т. 3 от дневния ред.

 Предс. Пл. Събев – Считам, че още на пети септември при разглеждането на жалбата на ПП ГЕРБ сме отменили Заповед №РД-1256 жот 02.09.2015 год. на Кмет на Община Долни чифлик, като в настоящият случай предлагам да излезем с решение с което да укажем, че по въпросната заповед имаме отменително решение за цялата заповед, поради което няма нужда да се произнасяме само за двете секции - трета и седма в града.

 Е. Енева – Върос на изложение и използвана терминология, но предлагам да гласуваме решение в следният смисъл:

„ОИК – Долни Чифлик, счита подадената от ПП „Атака“ жалба срещу Заповед РД-1256/02.09.2015 г.на Кмета на община Долни чифлик относно образуване на избирателни секции за гласуване и преброяване на гласовете за провеждане на избори за общински съветници и за кметове и за провеждане на национален референдум на 25 октомври 2015 в община Долни чифлик, в частта относно определените административни адреси на секции №031300003 и №031300007, за основателна .

С Решение №2/05.09.2015 г. допълнено с Решение №002А/07. 09.2015 г. на ОИК, ОИК е отменила Заповед №РД-1256/02.09.2015 г. на Кмета на Община Долни чифлик като незаконосъобразна, в т. ч. и относно определените административни адреси на двете секции №031300003 и №031300007, като ОИК е дал съответни указания на Кмета на Община Долни Чифлик.

Да се укаже че, решението подлежи на обжалване пред ЦИК в три дневен срок от обявяването му.“

 С. Славов: Считам наравеното предложение за решение за правилно и достатъчно.

 М. Йорданова: Същото.

 Вл. Минев : Считам, че жалбата на ПП Атака се различава съществено от жалбата на ПП ГЕРБ, в своето основание, и поради това считам, че следва да приемем отделно пълно решение, с което да се произнесем по жалбата на „Атака“ отделно. Като аз считам, че жалбата е основателна.

 Секретар Вълков : считам че предложеното от колежката Енева е достатъчно.

Предс. Пл. Събев: Ако има други изказвания, а ако няма моля да гласуваме.

Няма други предложения и мнения.

Предс. Пл. Събев: Колеги, който е съгласен с така направеното предложение за решение по жалбата на ПП „Атака“ вх.№2/05.09.2015 год. моля да гласува.

Гласували **9** членове на ОИК **: за - 9** (Пламен Събев Събев,Елена Крумова Енева, Вълко Дончев Вълков, Марин Енев Караиванов, Мирка Василева Йорданова, Атанаска Иванова Георгиева, Славчо Янев Славов, Петранка Калчева Василева); Владимир Минев Минев – гласувам **за**, но с особено мнение, което се изразява в това : Считам че по жалбата на ПП „Атака“ следваше да приемем отделно решение, като се произнесем по заповедтта относно конкретните секции – трета и седма. Ще приложа до обработването на протокола писмено особеното си мнение .

**Против - няма** .

Предс. Пламен Събев – Колеги, пради изчерпване на дневния ред закривам днешното заседание.

За провеждането на следващото заседание ще бъдете уведомени допълнително – по телефоните.

ПРЕДСЕДАТЕЛ: .....…………….

 / Пламен Събев /

СЕКРЕТАР :………......………..

 / Вълко Вълков /